armvectores/hy_wikipedia_2023 huggingface dataset:
Կայֆ

Կայֆ (արաբ․՝ كايف‎‎ - «հաճույք, վայելք», հաճախ թուրքերեն՝ keyif), արաբերեն բառ, որն օգտագործվում է ռուսերենում (ինչպես նաև եբրայերենում)՝ նկարագրելու հաճելի հույզերն ու զգացողություններն ընդհանրապես։


== Բառի էվոլյուցիա ==
Ռուսերեն «կայֆ» բառը գալիս է արաբերեն «քեյֆ» (արաբ․՝ كايف‎‎)՝ «հաճելի անգործության ժամանակամիջոցը», բառից։ Ղուրանի համաձայն՝ արդար մարդիկ, հայտնվելով դրախտում, մշտապես գտնվում են քեյֆի վիճակում։
Առաջին անգամ ռուսերենում «կայֆ» («կեյֆ») բառը պաշտոնապես ամրագրվել է 1821 թվականին։ Հենց այդ տարում արևելագետ Օսիպ Սենկսովսկին, իր Եգիպտոս ուղևորության մասին պատմելով, բացատրել է՝ ինչ է նշանակում «կեյֆ».

1848 թվականին «կեյֆ» բառը «Նետոչկա Նեզվանովա» պատմվածքում օգտագործել է Ֆեոդոր Դոստոևսկին («... բուլդոգը բնակություն էր հաստատել սենյակի մեջտեղում և ծուլորեն վայելում էր իր հետճաշյա կեյֆը»)։ Այն օգտագործել են նաև Անտոն Չեխովը (« Երբ ես կեյֆում եմ բազմոցին…»), Դմիտրի Գրիգորովիչը, Նիկոլայ Լեսկովը, Վսեվոլոդ Կրեստովսկին, Իվան Գոնչարովը և այլք։
Հոկտեմբերյան հեղափոխությունից հետո ենթադրվում էր, որ բառը կապված է բուրժուական գաղափարախոսության դրսևորման հետ և գործնականորեն դուրս եկավ գործածությունից։ Այն նորից խոսակցական բառ դարձավ 1957 թվականին Մոսկվայում անցկացված Երիտասարդների և ուսանողների VI համաշխարհային փառատոնից հետո, երբ մոդայիկ դարձավ խոսակցության մեջ «պտտել» օտար բառերի փոխառությունները։
«Աշխարհի շուրջ» ամսագրի տեսաբան Ա․ Սինելնիկովը 1967 թվականի Շահի Զինդայի մասին հոդվածում գրել է․ 


== Այլ լեզուներով ==
Ինչպես ռուսական ժամանակակիցները, 19-րդ դարի սկզբի և 20-րդ դարի վերջի արևմտաեվրոպական հեղինակներն, այցելելով Օսմանյան կայսրություն, հաճախ սկսեցին օգտագործել այդ բառը (օրինակ՝ (անգլ.՝ keif), ավելի քիչ kef, (թուրքերեն՝ keyif), ֆրանս. kiff)՝ նկարագրելու թուրքերի սերը «հաճելի անգործությանը»։
Ալբաներենից այս բառը փոխառվել է qejf ձևից։


== Ծանոթագրություններ ==


== Գրականություն ==
В. В. Колесов, Язык города, М., 1991.
В. С. Елистратова, Словарь русского арго: Материалы 1980—1990 гг., М., 2000, стр.182.


== Արտաքին հղումներ ==
Итоги конкурса «Язык русского арго»: от профессора В. С. Елистратова, Справочно-информационный портал Грамота.ru
Ռոմա ՖԱ (պրիմավերա)

Անվան այլ կիրառումների համար տե՛ս՝ Ռոմա ՖԱ (այլ կիրառումներ)«Ռոմա Պրիմավերա» (իտալերեն՝ Roma Primavera), Ռոմա ֆուտբոլային ակումբի երիտասարդ ֆուտբոլիստներից կազմված ակումբ, որը հանդես է գալիս Իտալիայի Պրիմավերա Ազգային Առաջնության C խմբում, ինչպես նաև Իտալիայի պրիմավերաների գավաթի և ավագ թիմի շնորհիվ նաև ՈՒԵՖԱ-ի երիտասարդական լիգայի խաղարկությանը։ Ռոմա պրիմավերայի շրջանավարտներից են՝ Բրունո Կոնտին, Ագոստինո Դի Բարտոլոմեյը, Ջուզեպպե Ջանինին և ներկայումս առաջին թիմում հանդես եկող Դանիելե Դե Ռոսսին, Ալեսանդրո Ֆլորենցին և թիմի ավագ Ֆրանչեսկո Տոտտին։ 2007 թվականից թիմի գլխավոր մարզիչն է Դանիելե Դե Ռոսսիի հայրը՝ Ալբերտո Դե Ռոսսին։


== Նվաճումներ ==
Պրիմավերա Ազգային Առաջնություն՝

Չեմպիոն (7)՝ 1972-73, 1973-74, 1977-78, 1983-84, 1989-90, 2004-05, 2010-11Պրիմավերա Իտալիայի գավաթ՝

Չեմպիոն (4)՝ 1974, 1975, 1994, 2012Պրիմավերա Իտալիայի սուպերգավաթ՝

Չեմպիոն (1)՝ 2012
Փոխչեմպիոն (2)՝ 2005, 2011Վիարեջջո առաջնություն՝

Չեմպիոն (3)՝ 1981, 1983, 1991
Փոխչեմպիոն (8)՝ 1950, 1957, 1978, 1985, 1989, 1992, 2007, 2012


== Արտաքին հղումներ ==
Պաշտոնական կայք


== Տես նաև ==
Միլան ՖԱ (պրիմավերա)
Փոքր Ջիխաշ

Փոքր Ջիխաշ (վրաց.՝ პატარა ჯიხაიში), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 65 մետր բարձրության վրա։ Շրջկենտրոն Խոնից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 503 մարդ։


== Ծանոթագրություններ ==
Գրիգոր Գաբրիելյան

Անվան այլ կիրառումների համար տե՛ս՝ Գրիգոր Գաբրիելյան (այլ կիրառումներ)
Վիքիպեդիայում կան հոդվածներ  Գաբրիելյան ազգանունով այլ մարդկանց մասին:Գրիգոր Հովհաննեսի Գաբրիելյան (մայիսի 2, 1862(1862-05-02), Թիֆլիս, Կովկասի փոխարքայություն, Ռուսական կայսրություն - մայիսի 11, 1898(1898-05-11), Վարշավա, Ռուսական կայսրություն), հայ նկարիչ։


== Կենսագրություն ==
Ծնվել է Թիֆլիսում։ Սովորել է Սանկտ Պետերբուրգի գեղարվեստի ակադեմիայում։ 1885 թվականին ակադեմիայի կողմից գործուղվել է Վրաստան և Հայաստան։ 1893 թվականին տեղափոխվել է Վարշավա, ուր զբաղվել է նաև մանկավարժությամբ։ Հետևել է ռուս պերեդվիժնիկ նկարիչների ռեալիստական մեթոդին։ Վախճանվել է Վարշավայում։
Ստեղծագործություններից գտնվում են Հայաստանի ազգային պատկերասրահում։

Ստեղծել է ժանրային բնույթի ռեալիստական նկարներ և էտյուդներ։ Գործերից են՝ 

«Վար Արագածի ստորոտին»
«Աղոթող հայ գյուղացին»
«Տաճկահայ բեռնակիրը»
«Օրորոցի մոտ»
«Փաթթոցով ծերունու դիմանկարը»


== Պարգևներ ==
Պետերբուրգի Գեղարվեստի ակադեմիայի արծաթե մեդալ, 1888


== Ծանոթագրություններ ==
Լեռնային ձիաթռչնակ

Լեռնային ձիաթռչնակ (Anthus spinoletta), խաղտտնիկների ընտանիքի պատկանող թռչուն։


== Արտաքին կառուցվածք ==
Լեռնային ձիաթռչնակի մարմնի վերին մասը և պոչը ծածկող փետուրները մոխրագույն են։ Թևերը և պոչը մոխրագույն են, որովայնը և պոչի եզրային փետուրները՝ սպիտակ, կոկորդը, կտնառքը և կուրծքը՝ շիկավարդագույն։ Քաշը՝ 18-25 գ, թևի երկարությունը՝ 80-94 մմ։


== Կենսակերպ ==
Նստակյաց թռչուն է։ Տարածված է առավելապես լեռնային տափաստանների բարձրադիր շրջաններից մինչև ալպիական մարգագետինները։ Խոր աշնանը և ձմռանը մեծ երամներ կազմած քոչում է հանրապետության ցածրադիր տափաստանային մարգագետինները։ Խուսափում է անտառներից, օրվա մեծ մասը անցկացնում է գետնին, երգում է ինչպես օդում, այնպես էլ գետնին նստած։


== Բնադրում ==
Բույնը սարքում է չոր խոտերից՝ փոքրիկ փոսերի մեջ կամ գետնին։ Մայիս-հունիս ամիսներին դնում է 4-6 մոխրագույն կամ կանաչավուն երանգով, սև պտերով ձվեր։


== Սննդառություն ==
Սնվում է միջատներով։


== Տարածվածություն ==
Տարածված է Եվրոպայի հյուսիսում, Ֆրանսիայի և Բրիտանական կղզիների ծովափնյա շրջաններում, Ասիայի և Հյուսիսային Ամերիկայի լեռնային շրջաններում և ծովափերին։


== Աղբյուրներ ==
Կաստեխոն դե Վալդեխասա

Կաստեխոն դե Վալդեխասա  (իսպ.՝ Castejón de Valdejasa), բնակավայր և մունիցիպալիտետ Իսպանիայի Սառագոսա պրովինցիայի Առագոն ինքնավար համայնքի կազմում։ Մունիցիպալիտետը գտնվում է Սինկո Վիլյաս շրջանում։ Տարածքը կազմում է 110,1 կմ2։ Բնակչությունը՝ 283 մարդ (2010 թվականի տվյալներով)։ Պրովինցիայի վարչական կենտրոնից գտնվում է 45 կմ հեռավորության վրա։
Գոհարշահ

Գոհարշահ, հայկական իգական անուն։ Առաջացել է հայերեն գոհար և պարսկերեն sāh՝ շահ բառերից։ Նշանակում է «գոհարների թագավոր, թագավորական գոհար»։ Գործածվել է 16-րդ դարում Գուհարշայ ձևով։


== Ծանոթագրություններ ==
Ասպիրակ Վանհուտի

Ասպիրակ Վանհուտի (լատ.՝ Spiraea Vanhouttei), մինչև 2 մ բարձրությամբ, խիտ, աղեղնաձև ճյուղավորված, կլորավուն պ-սակով հիբրիդային (Ա.կանտոնյան x Ա.եռաբլթակ) թուփ է։


== Կենսաբանական նկարագիր ==
Տերևները ռոմբաձև են, մինչև 3,5 սմ երկարության, 3-5 բլթականի, թույլ ատամնաեզր, տերևաթիթեղի վերին մասը մուգ կանաչ է, ստորինը՝ կապտականաչավուն։ Ծաղիկները մանր են, սպիտակ, հավաքված տափակավուն հովանոցանման ծաղկաբույլերում։ Երևանում ծաղկում է շատ առատ, մայիսի առաջին տասնօրյակում՝ շուրջ 35 օր տևողությամբ։ Ծաղկման շրջանում ամբողջովին թուփը սպիտակ է, տպավորություն է ստեղծվում, թե պատված է ձյան փաթիլներով։


== Նշանակություն ==
Վանհուտի ասպիրակն արագաճ է, ցրտադիմացկուն, լուսասեր, ջերմասեր, չորադիմացկուն, լավ է դիմակայում քաղաքային աղտոտվածությունը։ Հողի նկատմամբ պահանջկոտ չէ, հաջողությամբ բազմանում է ցողունային կտրոններով։ Խորհուրդ է տրվում օգտագործել մեր հանրապետության բոլոր գոտիների կանաչ տնկարկներում։


== Պատկերասրահ ==

		


== Գրականություն ==
Ծառագիտություն, Ժ. Հ. Վարդանյան
Շոն Բափթիսթ Բրեդի

Շոն Բափթիսթ Բրեդի, (անգլ.՝ Seán Baptist Brady, օգոստոսի 16, 1939(1939-08-16), Դրամկալպին, County Cavan), Իռլանդիայի կարդինալ։ Համարվում է Իռլանդիայի հոգևոր առաջնորդը։ Ծնվել է 1939 թվականի օգոստոսի 16-ին Դրամկապլինում, Իռլանդիա։ Սկզբնական շրջանում եղել է Արմայի արքեպիսկոպոսը։ 2007 թվականի նոյեմբերի 14-ին
կաթոլիկ եկեղեցու կողմից ստացել է Ss. Quirico e Giulitta կոչումը։ Նրան բազմիցս կոչ է արվել հրաժարական տալ, քանի որ կասկածվել է իր ենթակայության ներքո գործող կրոնավորների հանցանքները թաքցնելու մեջ։


== Ծանոթագրություններ ==
Սթիվեն Բերգվեյն

Սթիվեն Չարլզ Բերգվեյն ( հոլ.՝ Steven Charles Bergwijn, հոկտեմբերի 8, 1997(1997-10-08), Ամստերդամ, Նիդերլանդներ), հոլանդացի ֆուտբոլիստ, անգլիական «Տոտենհեմ Հոտսպուր» ակումբի և Հոլանդիայի ազգային հավաքականի կիսապաշտպան։


== Ակումբային կարիերա ==
Բերգվեյնը պրոֆեսիոնալ ֆուտբոլով սկսել է զբաղվել հոլանդական «Այաքսի» ակադեմիայում, որտեղ նա 2009 թվականին տեղափոխվել էր «Ուոթերվիք» ակումբից։ 2011 թվականին նա միացավ ՊՍՎ-ի երիտասարդական թիմին։ 2014 թվականի հոկտեմբերի 29-ին, Հոլանդիայի գավաթի Ալմերե Սիթիի դեմ խաղում, Սթիվենն իր նորամուտը նշեց առաջին թիմում ՝ երկրորդ խաղակեսում փոխարինելով Ֆլորիան Յոզեֆսոնին 2015 թվականի մայիսի 10-ին, Հերակլեսի դեմ խաղում, Բերգվեյնն իր նորամուտը նշեց Էրեդիվիզիեում՝ երկրորդ կեսում փոխարինելով Յուրգեն Լոկադիային 2015 թվականին Սթիվենը դարձավ Հոլանդիայի Սուպերգավաթի չեմպիոն։ Դեկտեմբերի 8-ին Մոսկվայի ԲԿՄԱ-ի դեմ խաղում նա իր նորամուտը նշեց Չեմպիոնների լիգայում՝ երկրորդ խաղակեսի ավարտին փոխարինելով Գաստոն Պերեյրոյին։  2016 թվականի օգոստոսի 20-ին Զվոլեի դեմ պաղում Բերգվեյնը խփեց իր առաջին գոլը ՊՍՎ։ 2018 թվականին նա երկրորդ անգամ դարձավ Հոլանդիայի չեմպիոն։
2020 թվականի հունվարի 29-ին Բերգվեյնը դարձավ անգլիական «Տոտենհեմի» խաղացող։ Սթիվենը պայմանագիր կնքեց անգլիական ակումբի հետ մինչև 2025 թվականը։ Տրանսֆերի գումարը կազմել է 32 միլիոն եվրո ։ Փետրվարի 2-ին «Մանչեսթեր Սիթիի» դեմ խաղում նա իր նորամուտը նշեց Անգլիայի Պրեմիեր լիգայում Նույն խաղում Սթիվենը խփեց իր առաջին գոլը «Տոտենհեմի» կազմում։


== Միջազգային կարիերա ==
2014 թվականին Մալթայում անցկացվող Եվրոպայի երիտասարդական առաջնությունում Նիդեռլանդների Մ 17 հավաքականի կազմում Բերգվեյնը նվաճեց արծաթե մեդալ։ Մրցաշարում նա մասնակցել է Թուրքիայի, Մալթայի, Շոտլանդիայի և Անգլիայի թիմերի դեմ հանդիպումներին։ Մալթացիների ու շոտլանդացիների դեմ խաղերում Սթիվենը խփեց երեք գնդակ և ճանաչվեց մրցաշարի լավագույն խաղացող։
2016 թվականին Բերգվեյնը մասնակցեց Գերմանիայում անցկացվող Եվրոպայի երիտասարդական առաջնությանը ։ Մրցաշարում նա մասնակցել է Գերմանիայի, Ֆրանսիայի, Անգլիայի  և Խորվաթիայի  դեմ խաղերին։ Խորվաթների դեմ հանդիպմանը Սթիվենը դարձավ գոլի հեղինակ։
2018 թվականի հոկտեմբերի 13-ին, Ազգերի լիգայում Գերմանիայի ազգային հավաքականի դեմ խաղում, Բերգվեյնը իր նորամուտը նշեց Նիդեռլանդների ազգային հավաքականում  :
2020 թվականի սեպտեմբերի 4-ին, Լեհաստանի ազգային հավաքականի դեմ Ազգերի լիգայի խաղում նա խփեց իր առաջին գոլը և հաղթանակ բերեց 1։ 0 հաշվով  :


== Նվաճումներ ==
Թիմ
ՊՍՎ

Նիդեռլանդների ֆուտբոլի առաջնություն - 2014/15, 2015/16, 2017/18
Հոլանդիայի Սուպերգավաթակիր 2015, 2016 թվականՄիջազգային
Նիդեռլանդներ U17

Եվրոպայի երիտասարդական առաջնություն - 2014 թԱնհատական

Եվրոպայի երիտասարդական առաջնության լավագույն խաղացող - 2014 թ


== Ծանոթագրություններ ==
Ելենա Քալանթարյան

Ելենա Վլադիմիրի Քալանթարյան (հունիսի 16, 1890(1890-06-16), Չերկիզովո (քաղաքատիպ ավան, Պուշկինսկի շրջան), Պուշկինսկի շրջան, Մոսկվայի մարզ - մայիսի 30, 1963(1963-05-30), Երևան, Հայկական ԽՍՀ, ԽՍՀՄ), հայ խորհրդային հելմինթոլոգ։ ՀԽՍՀ-ում գիտական հելմինթոգիայի հիմնադիրը։ Բժշկական գիտությունների դոկտոր (1951), պրոֆեսոր։ ՀԽՍՀ գիտության վաստակավոր գործիչ (1954), ՀԽՍՀ վաստակավոր բժիշկ։


== Կենսագրություն ==
1915 թվականին ավարտել է Մոսկվայի բժշկական ինստիտուտը։ 1915-1921 թվականներին աշխատել է Թիֆլիսում։ 1923-1955 թվականներին եղել է Երևանի տրոպիկական ինստիտուտի հել մինթոլոգիայի բաժնի վարիչ։ 1944-1950 թվականներին եղել է Երևանի բժշկական ինստիտուտի դեկան։ 
Գիտական աշխատանքները վերաբերում են ՀԽՍՀ-ում ճիճվաբանության, երկրամասային ախտաբանության, էնտերոբիոզի և տենիիդոզների (հատկապես տրիխոստրոնգիլոզների, հիմենոլեպիդոզի) հարցերի ուսումնասիրությանը։ Քալանթարյանն առաջինն է նկարագրել Trichos-trongylus ax, ei (1924) և իր անունով կոչված Skrijabini Kalantarian (1932) մակաբույծ որդերի տեսակները։ Քալանթարյանն առաջարկել է հելմինթների ձվիկների հետազոտության նոր (կոպրոօվոսկոպիկ) մեթոդ (1927), որը կոչվում է իր անունով։ 


== Մահ ==
Մահացել է 1963 թվականին Եևանում։ Թաղված է Երևանի Թոխմախ գերեզմանատանը։ 


== Պարգևներ ==
ՀԽՍՀ վաստակավոր բժիշկ
ՀԽՍՀ գիտության վաստակավոր գործիչ (1954)
Լենինի շքանշան


== Երկեր ==
Հայաստանի ազգաբնակության հելմինտոֆաունայի ուսումնասիրությունը։ (Արտատպված Հ. Ս. Խ. Հ. Պետ. Համալսարանի գիտական տեղեկագրի N 1-ից)։ Քալանթարյան,1925։
Մարդու ճիճուները, Քալանթարյան, Ելենա Վլադիմիրի.Առողջապահության ժողովրդական կոմիսարիատՍՍՆ համաճարակագիտական բաժին։ Երևան։ Տպ. Հայպոլիգրաֆի առաջին, 1926։
Մարդու ճիճուները։ Քալանթարյան, Ելենա Վլադիմիրի. ՀՍԽՀ Առժողկոմատ, 2-րդ տպագրություն, Երևան։ Տպ. Պետհրատի, 1931։
Ասկարիդը և պայքարը նրա դեմ։ Քալանթարյան, Ելենա Վլադիմիրի; Բեկզադյան, Ա.: Առողջապահության մինիստրություն ՀՍՍՌ։ Երևան։ Հայպետհրատ, 1953։
Մարդու ճիճուները և նրանցից պաշտպանվելու միջոցները։ Քալանթարյան, Ելենա Վլադիմիրի։ Առողջապահության մինիստրություն ՀՍՍՌ, Երևան։ Հայպետհրատ, 1949։


== Տես նաև ==
Հելմինթոլոգիա


== Ծանոթագրություններ ==
1715

1715 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1715 թվականն է, 
XVIII դարի 15-րդ տարին։


== Դեպքեր ==


== Ծնունդներ ==


== Մահեր ==
Պավլովկա (գյուղ, Կռիժոպոլի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1800 թվականին։
2001 թվականի տվյալներով Պավլովկա գյուղում բնակվում էր 718 մարդ։ Բնակավայրը զբաղեցնում է 1966 կմ² տարածք։ Բնակչության խտությունը կազմում էր 365,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9272) Լիզլեյե

(9272) Լիզլեյե (անգլ.՝ Liseleje), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 19-ին Ռիչարդ Վեստի կողմից Լա Սիլյայում։
Միջին հեռավորությունը Արեգակից կազմում է 2,680524 ա. մ., առավելագույնը մոտենում է 2,3629 ա. մ. հեռավորության վրա և հեռանում 2,9981 ա. մ.։ Արեգակի շուրջ մեկ ամբողջական պտույտ է կատարում 1602,98 երկրային օրվա ընթացքում, իր ուղեծրով շարժվելով միջինում 0,224582 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9272) Լիզլեյե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հոբիթ։ Անսպասելի ճանապարհորդություն

«Հոբիթ։ Անսպասելի ճանապարհորդություն» (անգլ.՝ The Hobbit: An Unexpected Journey), ռեժիսոր Փիթեր Ջեքսոնի ֆիլմերից, որի գլխավոր դերերը մարմնավորում են Մարտին Ֆրիմանը, Յան Մաքկելենը, Ռիչարդ Արմիտեջը, Ջեյմս Նեսբիթը, Քեն Ստոթը, Քեյթ Բլանշետը, Էլայջա Վուդը, Հյուգո Ուիվինգը, Քրիստոֆեր Լին, Էնդի Սերկիսը։
Ֆիլմը սյուժեի հիմքում ընկած է անգլիացի գրող Ջոն Ռոնալդ Ռուել Թոլքինի «Հոբիթ կամ գնալն ու գալը» վեպը։


== Սյուժե ==
Ֆիլմը պատմում է հոբիթ Բիլբո Բեգինսի (անգլերեն`Bilbo Baggins) ճանապարհորդության մասին, ով մասնակից է դառնում մի մեծ արշավի, որի նպատակն էր վիշապ Սմաուգի (անգլերեն`Smaug) ճանկերից ետ գրավել թզուկների Էրեբոր թագավորության գանձերը։ Շատ պատահաբար հոբիթների հետ կարողանում է հաղորդակցվել հրաշագործ Գենդալվ Մոխրագույնը (անգլերեն`Gandalf the Grey)։ Այսպիսով Բիլբոն տասներեք հոգու հետ ընդգրկվում է մի ջոկատում, որը գլխավորում էր լեգենդար ռազմիկ Թորին Կաղնեվահանը (անգլերեն` Thorin II Oakenshield)։ Նրանց ուղին անցնում է Վայրենի Տարածքի (անգլերեն`Wilderland) դավաճան հողերով, որտեղ բնակվում են գոբլիններ և օրկեր, արյունարբու վարգեր (անգլերեն`Wargs) և հսկայական սարդեր, մաշկը փոխող մի ազգություն և հրաշագործներ։ Չնայած նրան, որ նրանց ճանապարհը գտնվում էր Միայնակ Լեռան (անգլերեն`Lonely Mountain) արևելքի պարապուտներում, հոբիթն ու իր ընկերներն ստիպված եղան լեռան մոտ հասնել գոբլինների թունելներով։ Այդտեղ Բիլբոն հանդիպում է մի արարածի, ով հավերժ փոխում է նրա կյանքը։ Այստեղ Բիլբոն կարողանում է հայտնաբերել իր մեջ թաքնված քաջությունը և նույնիսկ կարողանում է Գոլումից (անգլերեն`Gollum) խլել նրա հրաշագործ մատանին։ Բիլբոն չգիտեր, որ այդ պարզունակ մատանուց է կախված ամբողջ Միջերկրի (անգլերեն`Middle-earth) հետագա ճակատագիրը։


== Նկարահանումները ==
Ֆիլմի նկարահանումներն սկսվել են Նոր Զելանդիայում` 2011 թ. մարտի 21-ին, իսկ առաջին ցուցադրությունը կայացավ 2012 թ. նոյեմբերի 28-ին՝ նույնպես Նոր Զելանդիայում, մայրաքաղաք Վելինգտոնում։
Հիմնական նկարահանումների մասին Ֆեյսբուքի իր էջում ռեժիսոր Փիթեր Ջեքսոնը հայտարարել էր 2012 թ. հուլիսի 6-ին։


== Հավաքած գումարը ==
Աշխարհով մեկ ցուցադրությունների ժամանակ «Անսպասելի ճանապարհորդության» հավաքած գումարը կազմել է $1 միլիարդ 17 միլիոն 3 հազար 568։ Սա բոլոր ժամանակների ֆիլմերի լավագույն 15-րդ ցուցանիշն է։ Բացման շաբաթում հավաքած գումարը կազմել է $222.6 միլիոն։


== Դերերում ==


== Ծանոթագրություններ ==


== Արտաքին հղումներ ==
Հոբբիթ։ Անսպասելի ճանապարհորդություն Archived 2019-08-16 at the Wayback Machine.
Հոբիթ։ Անսպասելի ճանապարհորդություն(անգլ.) ֆիլմը Internet Movie Database կայքում
Դինտեմ-Վամյա

Դինտեմ-Վամյա (ռուս.՝ Динтем-Вамья), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 23 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բակսաձե

Բակսաձե, լեռնարոտավայր Հայկական լեռնաշխարհում։ Գտնվում է Ճորոխի աջակողմյան վտակ Աջարայի ձախ կողմում։


== Ծանոթագրություններ ==
Սպի (այլ կիրառումներ)

Սպի, կարող է վերաբերել՝

Սպի - վերքից հետո մնացած հետք մաշկի վրա
Սպի - հայոց ցեղասպանությանը նվիրված հայտնի գերմանաբնակ թուրք ռեժիսոր Ֆատիհ Ակինի 2014 թվականի արտադրության ֆիլմ
Բազունց

Բազունց, հայկական ազգանուն։


== Ազգանունը կրողներ ==
Բաբկեն Հարությունի Բազունց (1912-), հայ բժիշկ, Հայրենական մեծ պատերազմի մասնակից։


== Ծանոթագրություններ ==
Ժակ Մագոմա

Ժակ Լոնդա Մագոմա (ֆր.՝ Jacques Ilonda Maghoma, հոկտեմբերի 23, 1987(1987-10-23), Լուբումբաշի, ԿԴՀ), կոնգոցի ֆուտբոլիստ, «Բիրմինգհեմ Սիթի» ֆուտբոլային ակումբի և Կոնգոյի Դեմոկրատական Հանրապետության հավաքականի կիսապաշտպան։ 


== Ակումբային կարիերա ==
Մագոման անգլիական «Տոտենհեմ Հոթսպուրի» սան է ։ 2009 թվականին բարձր մրցակցության պատճառով Ժակը ստիպված էր հեռանալ «Բերտոն Ալբիոն»։ Օգոստոսի 8-ին «Շրուսբերի Թաունի» դեմ խաղում նա նորամուտն է նշել Անգլիայի երկրորդ ֆուտբոլային լիգայում։ Հոկտեմբերի 17-ին «Բարնետի» դեմ խաղում Մագոման իր առաջին գոլն է խփել «Բերտոն Ալբիոնի» կազմում։ 2013թվականին ամռանը Ժակը տեղափոխվել է «Շեֆիլդ Ուենսդեյ»։ Օգոստոսի 3-ին «Քուինս Պարկ Ռեյնջերս» դեմ խաղում նա նորամուտն է նշել Անգլիայի Չեմպիոնշիփ լիգայում։ Դեկտեմբերի 21-ին  «Բորնմութ»–ի դեմ խաղում Մագոման իր առաջին գոլն է խփել «Շեֆիլդ Ուենսդեյի» կազմում։
2015-ի ամռանը Մագոմայի պայմանագիրն ավարտվել է և ֆուտբոլիստը պայմանագիր կնքել «Բիրմինգհեմ Սիթի» ակումբի հետ։ Օգոստոսի 15-ին «Բարնլի»–ի դեմ խաղում նա նորամուտը նշել է նոր թիմում։ Օգոստոսի 29-ին «Միլթոն Քինս Դոնս»-ի դեմ մենամարտում Ժակը խփել է իր առաջին գոլը «Բիրմինգհեմ Սիթի»-ի կազմում։


== Միջազգային կարիերա ==
2010 թվականին Մագոման իր նորամուտն է նշել Կոնգոյի Դեմոկրատական Հանրապետության ֆուտբոլի հավաքականի կազմում։ 2017 թվականին հունվարին Ժակը Գաբոնում մասնակցել է Աֆրիկյան ազգերի 2017 թվականի գավաթի խաղարկությանը։ Նա մասնակցել է Մարոկկոյի և Կոտ դ’Իվուարի ֆուտբոլային հավաքականների դեմ խաղերին։
2019 թվականին Մագոման Եգիպտոսում մասնակցել է Աֆրիկայի ազգերի գավաթին։ Մրցաշարում նա մասնակցել է Եգիպտոսի ազգային հավաքականի, Զիմբաբվե ֆուտբոլի հավաքականի, Մադագասկարի ֆուտբոլի հավաքականի, Ուգանդայի ֆուտբոլի ազգային հավաքականի դեմ խաղերում։


== Ծանոթագրություններ ==


== Արտաքին հղումներ ==
Профиль на sports.ru
Գոնդոմար (Պորտուգալիա)

Գոնդոմար (պորտ.՝ Gondomar; [gõdu'maɾ]), քաղաք Պորտուգալիայում։ Համանուն մունիցիպալիտետի կենտրոնն է։ Մտնում է Մեծ Պորտու քաղաքային ագլոմերիացիայի կազմի մեջ։ Քաղաքը հին վարչական բաժանմամբ մտել է Դորու Լիտոպալ նահանգի կազմի մեջ։ Մտնում է տնտեսա-վիճակագրական Մեծ Պորտու ենթաշրջանի մեջ։ 2006 թվականին քաղաքի բնակչությանը թվաքանակը կազմել է 25,7 հազար մարդ, իսկ մունիցիպալիտետի բնակչությանը՝ 171 881 մարդ։ Զբաղեցնում է 133,26 կմ² տարածք։
Քաղաքի հովանավորը համարվում են Կոսմիա և Դամիան եղբայրները (պորտ.՝ Cosme e Damião):


== Դիրք ==
Գոնդոմարը գտնվում է Պորտու քաղաքից 8 կմ արևելք։
Մունիցիպալիտետը սահմանակից է.

հյուսիսում՝ մունիցիպալիտետին,
հյուսիս-արևելքում՝ Վալոնգու, Պարեդեշ մունիցիպալիտետներին,
արևելքում՝ մունիցիպալիտետին,
հարավ-արևելքում՝ Պենաֆիել, Կաշտելու դե Պայվա մունիցիպալիտետներին,
հարավում՝ Արոկա, Սանտա Մարիա դա Ֆոյրա մունիցիպալիտետներին,
հարավ-արևմուտքում՝ Վիլա Նովա դե Գայա մունիցիպալիտետին,
արևմուտքում՝ Պորտու մունիցիպալիտետին,
հյուսիս-արևմուտքում՝ Մայա մունիցիպալիտետին։


== Պատմություն ==
Քաղաքը հիմնադրվել է 1193 թվականին։


== Բնակչություն ==


== Մունիցիպալիտետի կազմ ==
Մունիցիպալիտետի մեջ մտնում են հետևյալ շրջանները՝

Բագին դու Մոնտե
Կովելու
Ֆոշ դու Սոզա
Ֆանզերեշ
Ժովին
Լոմբա
Մեդաշ
Մելրաշ
Ռիու Տինտու
Սան Կոժմե
Սան Պեդրու դա Կովա
Վալբոն


== Ծանոթագրություններ ==


== Արտաքին հղումներ ==
Պաշտոնական էջ
Ռուսական հողի պաշտպանների հուշարձան

Ռուսական հողի պաշտպանների հուշարձան (ռուս.՝ Памятник защитникам земли Российской), հուշարձան Ռուսաստանի մայրաքաղաք Մոսկվայում, որը նվիրված է ռուսական հողի տարբեր դարաշրջանների` Հին Ռուսիայի, 19-րդ դարի սկզբի և խորհրդային ժամանակաշրջանի պաշտպաններին։ Տեղադրվել է 1995 թվականին Հաղթանակի զբոսայգում` Կուտուզովի պողոտայի և Մինսկի փողոցի խաչմերուկում։ 


== Պատմություն ==
Հուշարձանի հեղինակներն են քանդակագործ Անատոլի Անդրեևիչ Բիչուկովը և ճարտարապետ Յուրի Պանտելեյմոնովիչ Գրիգորևը։ Քանդակագործական հորինվածքը կազմված է ռուս երեք զինվորների պատկերաքանդակներից։ Դրանք են` դյուցազնը Հին Ռուսիայի ժամանակների զենք ու զրահով և սրով, 1812 թվականի Հայրենական պատերազմի գվարդիականը հրացանով և Հայրենական մեծ պատերազմի ժամանակների խորհրդային զինվորը` ինքնաձիգով։ Զինվորների պատկերաքանդակները տարբերվում են մանրամասերի մշակվածությամբ, նրանք պատկերված են թշնամիներին դիմավորելուն պատրաստ։ Հուշարձանը մարմնավորում է ռուս ժողովրդի ազգային միասնության գիտակցությունը, մարդկային արժանապատվության պահպանումը և պաշտպանությունը նվաստացումից, ազատության հանդեպ ուժեղ ձգտումը, բարձր ոգու վառ դրսևորումը, որն ավելի թանկ է, քան կյանքը։
Զինվորների քանդակը ձուլված է բրոնզից, իսկ պատվանդանը պատրաստված է գրանիտից։
Պատվանդանի վրա ամրացված են «ՌՈՒՍԱԿԱՆ ՀՈՂԻ ՊԱՇՏՊԱՆՆԵՐԻՆ» բառերը։ Հուշարձանը տեղադրված է արհեստական բլրի վրա, որի առջև տնկվել են «Ռուսաստան» մակագրությունը կազմող ծաղիկներ։
Հուշարձանը բացվել է 1995 թվականին։


== Ծանոթագրություններ ==


== Արտաքին հղումներ ==
«Памятник Защитникам земли Российской»։ Московский туристический портал։ Արխիվացված է օրիգինալից 2015-04-02-ին։ Վերցված է 2015-03-11
Պրոյեկցիոն սարք

Պրոյեկցիոն սարք, օպտիկական հարմարանք, որը վերարտադրում է առարկաների օպտիկական պատկերները որպես էկրան ծառայող ցրող մակերևույթի վրա։ Բազմապիսի պրոյեկցիոն սարքեր կան։ Դիապրոյեկտորի օգնությամբ սպիտակ էկրանի վրա կարելի է դիապոզիտիվներ կամ դիաֆիլմեր ցուցադրել։
Սակայն այդպիսի պրոյեկցիոն սարքը վերարտադրում է միայն անշարժ պատկերներ, դրանով կինոնկար չես ցուցադրի։           
Էկրանի պատկերները կենդանացնելու, դրանք շարժուն դարձնելու համար հարկավոր է մեկ այլ պրոյեկցիոն սարք` կինոպրոյեկտոր։ Այդ սարքի մեջ կա մի մեխանիզմ, որը շարունակ շարժման մեջ է դնում ժապավենը` փաթաթելով այն մի գլանափաթեթից մյուսին։
Էկրանի պատկերները փոխվում են շատ արագ` վայրկյանում 24 անգամ, որի շնորհիվ էլ նրանք միաձուլվում են ու դառնում անընդհատ շարժվող մի պատկեր։
Կինոթատրոնում տեղադրված կինոպրոյեկտորը չափազանց բարդ սարք է. նրա մեջ 200 անգամ ավելի հզոր լամպ է վառվում, քան սենյակում:Այդ ապարատը մարդու հասակից էլ բարձր է։ Կան նաև փոքրիկ, սեղանի կինոպրոյեկտորներ, որոնցով կարելի է ֆիլմեր ցուցադրել դպրոցում և տանը:Ըստ առարկայի լուսավորման եղանակի՝ տարբերում են

դիասկոպային,
էպիսկոպային
էպիդիասկոպային Պրոյեկցիոն սարքեր։
Էկրան ի վրա ստեղծվում է թափանցիկց (դիապոզիտիվ, կինոժապավեն) միջով անցնող լուսային ճագայթներով։ Դիասկոպային Պրոյեկցիոն սարքի տարատեսակը կինոպրոյեկցիոն ապարատն է։
Գավառի Դարի Գլուխ ամրոցի վիմական արձանագրությունների ցանկ

Ստորև ներկայացված է Գեղարքունիքի մարզի Գավառ քաղաքից հյուսիսարևելք գտնվող Դարի գլուխ ամրոցի արձանագրությունները՝


== Արձանագրություններ ==


== Ծանոթագրություններ ==
Հարտլի շրջան (Տեխաս)

Հարտլի շրջան (անգլ.՝ Hartley County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 3.787 կմ² է։ 2000 թվականին բնակչության թիվը կազմում էր 5537 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 6062 մարդ։ Շրջկենտրոնն է Չանինգ (անգլ.՝ Channing) բնակավայրը։ 


== Պատմություն ==
Հարտլի շրջանը պաշտոնապես կազմավորվել է 1876 թվականին և վերակազմավորվել 1891 թվականին։ Շրջանն իր անունը ստացել է Տեխասի փաստաբան և օրենսդիր երկու երղբայրներ Օլիվեր և Ռուֆուս Հարտլիների պատվին։


== Աշխարհագրություն ==
ԱՄՆ վիճակագրության բյուրոյի տվյալներով Հարտլի շրջանի ընդհանուր մակերեսը կազմում է 3790 կմ², որից 3787 կմ²-ն զբաղեցնում է ցամաքը, իսկ 3 կմ²-ն կամ 0,06 %-ը՝ ջրային տարածքները։


=== Հարևան շրջաններ ===
Դալամ շրջան (հյուսիս)
Մուր շրջան (արևելք)
Օլդհամ շրջան (հարավ)
Քուեյ շրջան (հարավ-արևմուտք)
Յունիոն շրջան (հյուսիս-արևելք)


== Բնակչություն ==
2010 թվականի դրությամբ բնակչության թիվը կազմում էր 6062 մարդ։ Բնակչության խտությունը կազմում էր 2 մարդ/կմ²։
Բնակչության թիվը 2000 թվականի դրությամբ կազմում էր 5537 մարդ։ Առկա էր 1604 տնային տնտեսություն և 1220 ընտանիք։ Բնակչության խտությունը կազմում էր 1 մարդ/կմ²։ Հաշվվում էր 1760 բնակելի շինություն՝ 0 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 81,07 %, սևամորթներ կամ աֆրոամերիկացիներ – 8,15 %, բնիկ ամերիկացիներ (հնդկացիներ) – 0,43 %, ասիացիներ – 0,27 %, խաղաղօվկիանոսյան կղզիների բնակիչներ – 0,05 %, այլ ռասաների ներկայացուցիչներ – 8,60 %, երկու կամ ավելի ռասաների ներկայացուցիչներ – 1,43 %: Իսպանախոսները կամ լատինոամերիկացիները կազմում են բնակչության 13,69 %-ը (անկախ ռասայից)։
Բնակչության տարիքային կազմը հետևյալն էր՝ 20,80 % - մինչև 18 տարեկան, 4,70 % - 18-24 տարեկան, 35,70 % - 25-44 տարեկան, 26,90 % - 45-64 տարեկան և 11,90 % - 65 և ավելի բարձր։ Շրջանի բնակչի միջին տարիքը 40 տարեկան է։ Յուրաքանչյուր 100 կնոջը բաժին է ընկնում 154,10 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 172,90 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Վաալսերբերգ

Վաալսերբերգ (հոլ.՝ Vaalserberg), Նիդեռլանդների ամենաբարձր կետը։


== Աշխարհագրություն ==
Վաալսերբերգը Նիդեռլանդների հարավում գտնվող փոքրիկ բլրակ է։ Երկրաբանորեն պատկանում է Արդեններին։ Վարչական տարածքը մտնում է Լիմբուրխ մարզի Վալս համայնքի կազմի մեջ։
Երկրի ամենաբարձր կետը մակնշված է փոքրիկ հուշարձանով։


== Հետաքրքիր փաստեր ==
Վաալսերբերգը հայտնի է նաև նրանով, որ անցման սահման է հանդիսանում երեք երկրների՝ Բելգիայի, Նիդեռլանդների և Գերմանիայի քաղաքացիների համար։ Անցման կետում կանգնեցված է նաև սահմանը խորհրդանշող ձող երեք պետությունների դրոշներով։
Հայտնի է նաև, որ Viergrenzenweg (գերմաներենից թարգմանաբար ― «Չորս սահման») բառի ծագումը։ 1816-1920 թվականներին այստեղ եղել է Մորեսնետի չեզոք սահմանը։
Երեք պետությունների քաղաքացիների համար սահմանի անցումը ազատ է։


== Ծանոթագրություններ ==
Ամպուր

Ամպուր, լեռնագագաթ Հայաստանի Արագածոտնի մարզում, Արագածի հարավարևելյան լանջին՝ Քարի լճից հարավ՝ Ամբերդ և Արքաշեն գետերի միջև։ Բարձրությունը՝ 3234 մ է։ Կազմված է օլիգոցեն-միոցենի հրաբխային ապարներից։ Պահպանվել են միջին պլեյստոցենի սառցապատման հետքեր։ Լանդշաֆտը լեռնամարգագետնային է։ Ունեցել ե նաև Ամբերդասար, Ամբերդ, Ամպիրտ, Ամպուր, Անբերդ, Համբերդ անվանումներ։


== Ծանոթագրություններ ==
Պուստինկա (գետ)

Պուստինկա (ռուս.՝ Пустынка), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Չիգիր գետի ձախ ափին՝ 0,3 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինյա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200005318
Հիդրոլոգիական ուսումնասիրությունների կոդը - 115200531
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուսինայա Պոլյանա

Գուսինայա Պոլյանա (ուկրաիներեն՝ Гусина Поляна), գյուղ Ուկրաինայի Խարկովի մարզի Զմիյովի շրջանում։ 
2001 թվականի տվյալներով Գուսինայա Պոլյանա գյուղում բնակվել է 623 մարդ։ Բնակավայրը զբաղեցնում է 0,489 կմ² տարածք։ Բնակչության խտությունը կազմել է 1274,03 մարդ/կմ²։


== Աշխարհագրական դիրք ==
Գուսինայա Պոլյանա գյուղը գտնվում է Ուդա գետի աջ ափին, վերևում՝ 3 կմ հեռավորության վրա, Խորոշևո գյուղն է, հոսանքին ներքև հարում են Պետրիշչևո և Բորովայա գյուղերը, հակառակ ափին Վասիշչևո գյուղն է։ Գետի հունը ոլորապտույտ է՝ ձևավորելով բազմաթիվ գետաբերաններ և լճեր։ Գյուղի մոտ է գտնվում Վասիշչևո երկաթուղային կանգառը։ Գյուղը հարում է Սև անտառի մեծ անտառային տարածքին։


== Պատմություն ==
Գյուղը հիմնադրվել է XVIII դարում, 1730 թվականին։ Մինչև Երկրորդ համաշխարհային պատերազմը՝ 1940 թվականը, Գուսինայա Պոլյանա գյուղը ունեցել է 76 տնտեսություն։


== Տնտեսություն ==
Գյուղում կա խոզաբուծական ֆերմա։


== Սոցիալական ոլորտի օբյեկտներ ==
Դպրոց,
Ֆելդշեր-մանկաբարձական կայան։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զարեչնի (ավան, Օկտյաբրսկի շրջան)

Անվան այլ կիրառումների համար տե՛ս՝ Զարեչնի (այլ կիրառումներ)Զարեչնի (ռուս.՝ Заречный), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կոմունարսկովո գյուղական համայնքի կազմի մեջ։
Կառլ Հաբսբուրգ-Լոթարինգեն

Կառլ Հաբսբուրգ-Լոթարինգեն կամ Կառլ ֆոն Հաբսբուրգ (գերմ.՝ Karl von Habsburg, հունվարի 11, 1961(1961-01-11), Բերգ (Շտարնբերգի շրջան), Շտարնբերգ, Վերին Բավարիա, Բավարիա, Գերմանիայի Ֆեդերատիվ Հանրապետություն), Հաբսբուրգների ազնվականական տան ներկայիս ղեկավարը։ Օտտո ֆոն Հաբսբուրգի և արքայադուստր Ռեժենա Սաքսեն-Մայնջինենի որդին, Ավստրիայի վերջին կայսեր՝ Կառլոս I-ի թոռը։


== Կենսագրություն ==
Կառլ ֆոն Հաբսբուրգը ծնվել է 1961 թվականի հունվարի 11-ին Գերմանիայի Բավարիայի մարզի Շտարնբերգ քաղաքում։ Չափահաս դառնալուց հետո Փյոքինգ կոմունայում մկրտվել է, որպես Ավստրիայի Հաբսբուրգ-Լոթարինգենների ազնվականական ընտանիքի էրցհերցոգ Կառլ ֆոն Հաբսբուրգ։ Նրա հայրը փաստացիորեն Իսպանիայի քաղաքացի էր, իսկ մայրը՝ Գերմանիայի։ Այնուամենայնիվ, Կառլն իր եղբայրների պես իր մանկությունն ու պատանեկությունն անցկացրեց Ավստրիայի Զալցբուրգ քաղաքում՝ դառնալով վերջինիս քաղաքացի։
Կառլն Ավստրիական կայսրության վերջին գահակալի՝ Կառլոս I-ի թոռն է։ Հաբսբուրգների թագավորական ընտանիքի վերջին ներկայացուցիչներից է։ Նա չի օգտագործում իր նախնիների կոչումները, քանի որ դրանց օգտագործումն անօրինական է ինչպես Հունգարիայում, այնպես էլ Ավստրիայում։


== Քաղաքական գործունեություն ==
1986 թվականին Կառլ Հաբսբուրգ-Լոթարինգենը դառնում է միջազգային համաեվրոպական միության ավստրիական մասնաճյուղի նախագահ։ 12 տարի իրավունք ուսանելուց հետո՝ 1992-1993 թվականներին ղեկավարում է հանրային հեռուստատեսության «Ով ով է» խաղը։ 1996 թվականին Ավստրիայի ժողովրդական կուսակցության կողմից ընտրվում է Եվրոպական խորհրդարանի պատգամավոր։
2002 թվականի հունվարի 19-ին Կառլ ֆոն Հաբսբուրգը ՄԱԿ-ի ղեկավար կոմիտեի կողմից նշանակվում է ՆՉԱԿ-ի (Ներկայացուցչություն չունեցող ազգերի կազմակերպություն) գլխավոր տնօրեն։ 2008 թվականի դեկտեմբերի 7-ին դառնում է «Կապույտ վահան» միջազգային կոմիտեների ասոցիացիայի նախագահ։
Կառլ Հաբսբուրգ-Լոթարինգենը Հաբսբուրգների ազնվականական ընտանիքի ներկայիս առաջնորդն է։ 2007 թվականի հունվարի 1-ին նրա հայրը՝ Օտտո ֆոն Հաբսբուրգը, հրաժարվեց Հաբսբուրգների դինաստիայի ղեկավարի պաշտոնից և դարերի պատմություն ունեցող արքայատոհմի ձևական ղեկը հանձնեց որդուն, ով համապատասխանաբար ստացավ արքունի կոչում։ Բացի այդ, Կառլը հավակնում էր մի շարք գոյություն չունեցող պետությունների գահին, ինչպիսիք էին Հունգարիայի և Բոհեմիայի թագավորությունները, Լիտվայի մեծ իշխանության, Իլլարիայի թագավորությունը, Գալիցիա-Վոլինիայի թագավորությունը և անգամ 1291 թվականից ի վեր գոյություն չունեցող Երուսաղեմի թագավորությունը։


== Ծանոթագրություն ==
Ռիզսկոե

Ռիզսկոե (ռուս.՝ Ризское), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համլին շրջան (Հարավային Դակոտա)

Համլին շրջան (անգլ.՝ Hamlin County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.323 կմ² է, բնակչությունը՝ 5.903 մարդ (2010 թ. տվյալներով)։ Շրջկենտրոնն է Հեյտի բնակավայրը։ Կազմավորվել է 1873 թ.։
Անգեշ (Խարբերդի գավառ)

Անգեշ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գնտվում էր Եփրատի ձախ ափին, Խարբերդ քաղաքից հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գերմարդ (այլ կիրառումներ)

Գերմարդը կարող է վերաբերել.

Գերմարդ - «Այսպես խոսեց Զրադաշտը» աշխատությունում Ֆրիդրիխ Նիցշեի կողմից մտցված ապագա մարդու կերպար։
Գերմարդ (DC Comics) - «DC Comics» ընկերության կողմից թողարկված կոմիքսների սուպերհերոս, հորինված կերպար։
Ռուոտի

Ռուոտի  (իտալերեն՝ Ruoti), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 3599 մարդ, բնակչության խտությունը կազմում է 65 մարդ/կմ²։ Զբաղեցնում է 55 կմ² տարածք։ Փոստային ինդեքսն է՝ 85056։ Հեռախոսային կոդը՝ 0971։


== Ծանոթագրություններ ==
Բայազետ (Չարսանջակի գավառ)

Բայազետ, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Խարբերդ քաղաքից 44 կմ հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ճար (անձնանուն)

Ճար, հայկական արական անուն։ Առաջացել է հայերեն ճար՝ «դեղ» բառից։ Հիշատակված է 12-րդ դարից։


== Գործածություններ ==
Ճար, հայր Ումեկի, պապ Քարիմատինի, Ճարի և Վախթանգի՝ իշխանաց Տփղիսի, ով 1202 թվականին Ճահուկի Ապարաներում մի խաչքար է կանգնեցրել։
Ճար, իշխան Մածկերտցի, որդի Ումեկի և թոռն նախորդ Ճարի, եղբայր Քարիմատինի և Վախթանգի, գնել է Յովս գյուղը։


== Ծանոթագրություններ ==
Ապխտում

Ապխտում, ձկնեղենի, մսեղենի, բանջարեղենի, մրգի և պանիրների մշակում ջերմությամբ կամ փայտանյութի այրումից ստացվող ծխով։


== Նշանակություն ==
Ծխի պարունակած քիմիական նյութերը (ալդեհիդներ, կետոններ, թթուներ, խեժեր, սպիրտներ, ֆենոլներ և այլն) սննդամթերքին տալիս են յուրահատուկ գույն, հաճելի հոտ և համ, բարձրացնում նրա դիմացկունությունը։ Ծխով ապխտելու դեպքում գերադասելի է սաղարթավոր ծառերի (կաղնի, հաճար, թխկի, լաստենի, կաղամախի) փայտը կամ թեփը։


== Ձկնեղենի տաք ապխտում ==
Ձկնեղենի տաք ապխտում կատարվում Է 80°C–ից 140 °C ջերմաստիճանում՝ 3—4 ժամվա ընթացքում։ Սառը ապխտման դեպքում ձկնեղենը մշակվում է 28 °C–ից 32 °C ծխի մեջ՝ 2—4 օրվա ընթացքում։


== Մսեղենի ապխտում ==
Մսեղենի ապխտում կիրառվում է հումապխտած երշիկեղենի պատրաստման ժամանակ։ Տաք եղանակով պատրաստում են ապխտած կամ կիսաապխտած երշիկեղենը, ինչպես նաև խոզի, տավարի և ոչխարի միսը։ Ապխտման տևողությունը կախված է ջերմաստիճանից, հումքի բաղադրությունից, երշիկի հաստությունից, մսի կտորի քաշից, աղ դնելու եղանակից։ Երշիկեղեն սառը եղանակով ապխտելիս մշակում են 7 օր՝ 18 °C–ից 22 °C, տաքը՝ 12—48 ժամվա ընթացքում՝ 32 °C–ից 43 °C ջերմաստիճանում։ Խոզի, տավարի և ոչխարի մսի ապխտումը տևում է 6—120 ժամ՝ 20 °C–ից 45 °C, իսկ տավարի չորացրած միսը՝ 55 °C–ից 57 °C ջերմաստիճանում։


== Մթերքների ապխտում ==
Մթերքները սովորաբար ապխտում են աղ դրած վիճակում, որը ոչ միայն հեշտացնում է ծխի գազերի ներթափանցումը մթերքի ներքին շերտերը, այլև բարձրացնում է նրա դիմացկունությունը, որն անհրաժեշտ է երկարատև պահպանման համար։ Կիրառում են նաև էլեկտրաստատիկ ապխտում (10—60 կվ լարման էլեկտրական դաշտում) և անծուխ ապխտում, երբ մթերքները մշակում են փայտի չոր թորումից ստացված զանազան ապխտող նյութերով։
Մի շարք երկրներում ապխտում են մշակվող մսեղենի մինչև 40%–ը։
ԽՍՀՄ-Արևելյան Գերմանիա հարաբերություններ

ԽՍՀՄ-Արևելյան Գերմանիա հարաբերություններ, դիվանագիտական հարաբերությունները Խորհրդային Միության և Արևելյան Գերմանիայի (ԳԴՀ) միջև։ Խորհրդային Միությունը եղել է Արևելյան Գերմանիայի հիմնական տնտեսական և քաղաքական հովանավորը։


== Պատմություն ==
Դիվանագիտական հարաբերությունները հաստատվել են 1949 թվականի հոկտեմբերին։ Խորհրդային Միությունն առաջինը ճանաչեց Արևելյան Գերմանիայի (պաշտոնապես՝ Գերմանիայի Դեմոկրատական Հանրապետություն) անկախությունը։ 1950 թվականին Արևելյան Գերմանիան ընդունվեց Տնտեսական փոխօգնության խորհրդի մեջ։
Պատմության ընթացքում կնքվել են համաձայնագրեր գիտատեխնիկական համագործակցության (1951 թ.), Արևելյան Գերմանիայի քաղաքացիների՝ ԽՍՀՄ-ի բուհերում սովորելու մասին (1952 թ.), ստորագրվել արձանագրություն գերմանական ռեպարացիաների դադարեցման վերաբերյալ (1953 թ.), Արևելյան Գերմանիայի ժողովրդի տնտեսության կարիքների համար ատոմային էներգիան օգտագործելու և ատոմային հետազոտություններում օգնության մասին (1955 թ.)։ Խորհրդային Միությունն ու Արևելյան Գերմանիան սոցիալիստական ճամբարի մյուս երկրների հետ կնքեցին Վարշավայի պայմանագիրը։
Համաձայնագրեր են ստորագրվել նաև օդային հաղորդակցության (1956 թ.), Արևելյան Գերմանիայի տարածքում սովետական զորքերի ժամանակավորապես գտնվելու (1958 թ.) վերաբերյալ։ Կնքվել են պայմանագրեր առևտրի և ծովագնացության (1957 թ.), բարեկամության, փոխօգնության և համագործակցության (20 տարով) (1964 թ.) վերաբերյալ, Արևելյան Գերմանիային տեխնիկական օգնության, մշակութային և գիտատեխնիկական համագործակցության (1964 թ.), ռադիոհաղորդումների և հեռուստատեսության բնագավառում համագործակցելու (1967 թ.), գիտատեխնիկական համագործակցության ընդլայնման (1968 թ.), գազի և նավթի ասպարեզում Արևելյան Գերմանիային տեխնիկական աջակցություն ցույց տալու մասին (1970 թ.)։
Կրիմպեն ան դեն Էյսել

Կրիմպեն ան դեն Էյսել (հոլ.՝ Krimpen aan den IJssel ( արտասանություն)), համայնք Նիդերլանդների Հարավային Հոլանդիա մարզում։ Տարածքը 7,83 կմ² է, բնակչությունը՝ 28.758 (2011 թ.)։ Մեկ շնչի տարեկան միջին եկամուտը 13.900 եվրո է։
Ստավիշչե (գյուղ, Կորոստենի շրջան)

Անվան այլ կիրառումների համար տե՛ս՝ ՍտավիշչեՍտավիշչե (ուկրաիներեն՝ Ставище), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1887 թվականին։
2001 թվականի տվյալներով Ստավիշչե գյուղում բնակվում էր 206 մարդ։ Բնակավայրը զբաղեցնում է 1006 կմ² տարածք։ Բնակչության խտությունը կազմում էր 204,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վադրաշ

Վադրաշ (ռուս.՝ Вадраш), գետ Ռուսաստանում, հոսում է Բաշկորտոստանի հանրապետությունով։ Գետաբերանը գտնվում է Սպիտակ գետի ձախ ափից 110 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Շերդինո գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010200312111100017910
Կոդը ըստ հիդրոլոգիական հետազոտության (ՌԴ) — 111101791
Ավազանի կոդը — 10.01.02.003
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Ներսիսյան

Ներսիսյան, հայկական ազգանուն։


== Հայտնի կրողներ ==


== Տարբերակներ ==
Աստվածատուր Ներսեսովիչ ( 1647–1709) – լեհահայ մանկավարժ, բառարանագիր և աստվածաբան
Ներսես Տեր-Ներսիսյան (ծ. 1920) – հայ հայագետ, հրապարակագիր և մանկավարժ
Սիրարփի Տեր-Ներսիսյան (1896–1989) – հայ բյուզանդագետ
Բլանմանժե

Բլանմանժե (ֆր.՝ blanc(սպիտակ), manger(ուտել)), սառը աղանդեր, ժելե նշով և կաթով, շաքարով և դոնդողով։


== Պատմություն ==
Բլանմանժեի ծագումը հայտնի չէ. տարբերակներից մեկի համաձայն ուտելիքն առաջացել է այն ժամանակ, երբ արաբները Եվրոպա բերեցին բրինձ և նուշ։ Մյուս տեսակետի համաձայն այն առաջացել է եվրոպական կերակրատեսակների փոփոխություններից, օրինակ հոլանդացիները 18-րդ դարում ստեղծեցին hwit moos (սպիտակ շիլա), անգլիացիները՝ blanc desirre (սպիտակ սիրիական) կամ դանիացիները՝ calijs (լատիներեն colare բառից՝ լարվածություն)։ Հին բաղադրությունը հայտնի է հոլանդացի գրող Հենրիկ Հարպեստրանգայի խոհարարական գրքից, ով մահացել էր 1244 թվականին, որը 17-րդ դարի վերջն է և 18-րդ դարի սկիզբը։ Այս գիրքը կարող է լինի նաև ավելի վաղ ժամանակների գրքերից վերցված։
Միջին դարերում Բլանմանժեն եղել հայտնի եվրոպական աղանդեր, այն հիշատակվում է Քենթրբերյան պատմվածքներ գրքում և խոհարարային գրքում՝ 15-րդ դարում, որը ստեղծվել էր Ռիչարդ 2-րդի խոհարարների կողմից։ Այս ժամանակներում բաղադրության մեջ մտում էր նուշ և կովի կաթ, շաքար, ձու կամ ձուկ, վարդագույն ջուր, ալյուր, որը ստացվում էր կրակի վրա։
Ռուսաստանում բլանմաժեն հայտնվեց քաղցրավենիքների կողքին, աղանդերն ավելի գեղեցկացնելու համար բլանմաժեի մեջտեղում մոմ էին վառում։ Բացի դրանից այս աղանդերը մատուցում էին թաղման արարողությունների ժամանակ։ Բլանմանժեն հանդիպել է նաև գրականության մեջ («Քեզ` իմ ընկեր և իմ դառը ծովաբողկ՝ ազնվամորի, իսկ ինձ և Բլանմանժեին՝ օշինդր» (Կոզմա Պրուտկով «Համերի տարբերությունը»))։


== Բաղադրատոմս ==

Բլանմանժեի ավանդական բաղադրությունը ներառում է նշով կաթ, ալյուր, շաքար և վանիլ։
Ժամանակակից բաղադրությունը պարունակում է դոնդող. երբ նրա օգտագործումը ավելի է լավանում դոնդողը դառնում է խիտ և պահպանում է իր տեսքը։
Հաճախ Բլանմանժեն պարունակում է.

ընկույզի տեսակներ
մրգեր
անանուխ
ռոմ
արորուտ


== Ծանոթագրություններ ==
Շատրիշչենսկի գյուղական խորհուրդ (Յամոլսկի շրջան)

Շատրիշչենսկի գյուղական խորհուրդ  (ուկրաիներեն՝ Шатрищенська сільська рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Շատրիշչենսկի գյուղական խորհրդում բնակվում էր 1014 մարդ։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կատոլե դու Ռոշայի գավառ

Կատոլե դու Ռոշայի գավառ (պորտ.՝ Microrregião de Catolé do Rocha), գավառ Բրազիլիայում, մտնում է Պարաիբա նահանգի մեջ։ Մտնում է Պարաիբա նահանգի Սերտանի մարզի մեջ։ Բնակչությունը կազմում է 108 186 մարդ 2006 թվականի տվյալով։ Զբաղեցված տարածքը 3037,976 կմ²։ Բնակչության խտությունը 35,6 մարդ/կմ²։


== Վիճակագրություն ==
Համախառն ներքին արտադրանքը կազմել է 235 250 310,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2195,77 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,630


== Գավառի կազմ ==
Գավառի կազմի մեջ են մտնում հետևյալ համայնքները.

Բելեն դու Բրեժու դու Կրուս
Բոն Սուսեսու
Բրեժու դու Կրուս
Բրեժու դուս Սանտուս
Ժերիկո
Էնրիկո Գարոցցո

Էնրիկո Գարոցցո (իտալերեն՝ Enrico Garozzo, հունիսի 21, 1989(1989-06-21), Կատանիա, Սիցիլիա, Իտալիա), իտալացի սուսերամարտիկ, 2016 թվականի Օլիմպիական խաղերի արծաթե մեդալակիր, աշխարհի և Եվրոպայի առաջնությունների մրցանակակիր, Իտալիայի կրկնակի չեմպիոն (2013, 2015)։ Հայտնի սուսերամարտիկ Դանիելե Գարոցցոյի եղբայրն է։
Էնրիկո Գարոցցոն Centro Sportivo Carabinieri-ի մարզիկ է։


== Կենսագրություն ==
Ծնվել է 1989 թվականին Կատանիայում։ 2006 թվականին դարձել է աշխարհի կադետների առաջնության արծաթե մեդալակիր, 2008 թվականին՝ աշխարհի պատանեկան առաջնության չեմպիոն։
2013 թվականին նվաճել է Միջերկրածովյան խաղերի բրոնզե մեդալ։ 2014 թվականին դարձել է աշխարհի առաջնության բրոնզե մեդալակիր։ 2016 թվականին դարձել է Եվրոպայի թիմային առաջնության արծաթե մեդալակիր։
2019 թվականին Դյուսելդորֆում կայացած Եվրոպայի առաջնության կիսաեզրափակչում զիջել է իր հայրենակից Անդրեա Սանտարելլիին և նվաճել բրոնզե մեդալ։
Ապրում է Միլանում էստոնացի սուսերամարտիկ Էրիկա Կիրպուի հետ։


== Մեդալներ ==


=== Օլիմպիական խաղեր ===


=== Աշխարհի առաջնություն ===


=== Եվրոպայի առաջնություն ===


=== Գրան պրի ===


=== Աշխարհի գավաթ ===


== Ծանոթագրություններ ==


== Արտաքին հղումներ ==
Էնրիկո Գարոցցոյի էջը Եվրոպայի սուսերամարտի կոնֆեդերացիայի կայքում
Զեդա Կղանա

Զեդա Կղանա (վրաց.՝ ზედა ყანა), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 224 մարդ։


== Ծանոթագրություններ ==
Բաբումյան

Բաբումյան, հայկական ազգանուն։


== Ազգանունը կրողներ ==
Անդրանիկ Բաբումյան (20-րդ դար), թղթակից։
Պատրիկ Բաբումյան (1979), ծանրորդ, բոդիբիլդեր։
Սարո Բաբումյան, թղթակից։
Սոս Բաբումյան (1962), նկարիչ։


== Ծանոթագրություններ ==
Նապոլեոն (այլ կիրառումներ)

Նապոլեոն անվանումը կարող է ունենալ հետևյալ կիրառումները․

Նապոլեոն - Ֆրանսիացիների կայսր,
Նապոլեոն - շերտավոր տորթ կամ կրեմով խմորեղեն։
Նախիմովո

Նախիմովո (ուկրաիներեն՝ Нахімове, Ղրիմի թաթարերեն՝ Meşen), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Մեշեն։
2001 թվականի տվյալներով Նախիմովո գյուղում բնակվում էր 212 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուլեշովո (գյուղ, Սուվորովսկի շրջան)

Անվան այլ կիրառումների համար տե՛ս՝ Կուլեշովո (այլ կիրառումներ)Կուլեշովո (ռուս.՝ Кулешово), գյուղ Ռուսաստանի Տուլայի մարզի Սուվորովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլխան

Անվան այլ կիրառումների համար տե՛ս՝ Էլխան (այլ կիրառումներ)Էլխան, գյուղ Արևմտյան Հայաստանում, Բիթլիսի վիլայեթի Սղերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(9322) Լինդենաու

(9322) Լինդենաու (անգլ.՝ Lindenau), աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 10-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,164507 ա. մ., առավելագույնը մոտենում է 2,6302 ա. մ. հեռավորության վրա և հեռանում 3,6988 ա. մ.։ Արեգակի շուրջ մեկ ամբողջական պտույտ է կատարում 2056,16 երկրային օրվա ընթացքում, իր ուղեծրով շարժվելով միջինում 0,175083 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9322) Լինդենաու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իննա Դերիգլազովա

Իննա Վասիլևնա Դերիգլազովա (ռուս.՝ Инна Васильевна Дериглазова, մարտի 10, 1990(1990-03-10), Kurchatov, Կուրսկի մարզ, ՌԽՖՍՀ, ԽՍՀՄ), ռուս սուսերամարտիկ։
Աշխարհի և Եվրոպայի 2011 թվականի թիմային առաջնության չեմպիոն։ 2012 թվականին դարձել է Օլիմպիական խաղերի թիմային չեմպիոն։
Արժանացել է Ռուսաստանի սպորտի վաստակավոր վարպետի կոչման։


== Կենսագրություն ==
Իննա Դերիգլազովան ծնվել է 1990 թվականի մարտի 10-ին՝ Կուրչատովում։ Սկսել է զբաղվել սուսերամարտով 8 տարեկան հասակից։
Միացել է Ռուսաստանի հավաքականին 2010 թվականին։ Հավաքականի կազմում մասնակցել է Եվրոպայի և Աշխարհի առաջնությունների, որոնցում դարձել է չեմպիոն։


== Ձեռքբերումներ ==
Ռուսաստանի չեմպիոն - 2012
Աշրահի չեմպիոն - 2011, 2015, 2016
Եվրոպայի չեմպիոն - 2012, 2016
Օլիմպիական խաղերի չեմպիոն - 2016


== Ծանոթագրություններ ==


== Արտաքին հղումներ ==
Էջը fcp-press.ru կայքում Archived 2013-06-05 at the Wayback Machine.
Էջը rusfencing.ru կայքում
Էջը archive.is կայքում(անգլ.)
Արկադի Վոլսկի

Արկադի Իվանովիչ Վոլսկի (մայիսի 15, 1932(1932-05-15), Dobrush, Գոմելի մարզ, Բելառուսական ԽՍՀ, ԽՍՀՄ - սեպտեմբերի 9, 2006(2006-09-09), Մոսկվա, Ռուսաստան), ԽՍՀՄ, Ռուսաստանի Դաշնության քաղաքական, պետական գործիչ։
Ավարտել է Մոսկվայի պողպատի և ձուլվածքների ինստիտուտը (1955)։ 1980-88-ին տարբեր պաշտոններ է վարել ԽՄԿԿ Կենտկոմի ապարատում. եղել է ԽՄԿԿ Կենտկոմի գլխավոր քարտուղարի օգնական՝ տնտեսական հարցերի գծով։ 1988-89-ին՝ ԽՄԿԿ Կենտկոմի և ԽՍՀՄ Գերագույն խորհրդի Նախագահության ներկայացուցիչը ԼՂԻՄ-ում, 1989-ի հունվարից՝ ԼՂԻՄ Հատուկ կառավարման կոմիտեի նախագահ։ Վոլսկին հայանպաստ քաղաքականություն է վարել ԼՂԻՄ-ում, նպաստել մարզի տնտեսության զարգացմանը։
Եղել է ԽՍՀՄ ժողպատգամավոր (1989-91, Ստեփանակերտի ընտրատարածքից), միաժամանակ ԽՍՀՄ ԳԽ պաշտպանության և պետական անվտանգության հարցերով հանձնաժողովի անդամ։


== Ծանոթագրություններ ==